

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** ՔԱՂԱՔԱՇԻՆՈՒԹՅԱՆ **ԿՈՄԻՏԵ**

|  |  |
| --- | --- |
| 0010, ք.Երևան, Հանրապետության հրապարակ, Կառավարական տուն 3  [www.](http://www.)[minurban.am](mailto:info@minurban.am), E-mail: [info@minurban.am](mailto:info@minurban.am) | *--------------------------- N ---------------------------------------* |

Ն Ա Խ Ա Գ Ա Հ

ՀՀ ֆինանսների նախարար

պարոն Ատոմ ՋԱՆՋՈՒՂԱԶՅԱՆԻՆ

Հարգելի պարոն Ջանջուղազյան

Հայտնում եմ, որ համաձայն քաղաքաշինության ոլորտում շինարարական աշխատանքներ կատարող ընկերություններից ստացված հավաստի տեղեկատվությունների, ինչպես նաև գնումների կայքերում հրապարակված՝ ՀՀ պետական բյուջեի միջոցների հաշվին իրականացվող պետական հիմնարկների կողմից հայտարարվող շինարարական աշխատանքների ձեռքբերման մրցույթների հրավերների ուսումնասիրության արդյունքների, պարզ է դառնում, որ վերջիններիս հայտարարած մրցույթների հրավերներին կցված են նաև տվյալ շինարարական աշխատանքների համար կազմված նախահաշիվները կամ ծավալաթերթ նախահաշիվները, չնայած ՀՀ կառավարության 2017 թվականի մայիսի 4-ի Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N 168-ն որոշումն ուժը կորցրած ճանաչելու մասին N 526-Ն որոշման դրույթներով նման բան նախատեսված չէ:

Հաշվի առնելով վերոգրյալը, ինչպես նաև ՀՀ կառավարության 2017 թվականի մայիսի 4-ի N 526-Ն որոշման մեջ 2019 թվականին կատարված փոփոխությունների տրամաբանությունը և նպատակները, այն է՝ մասնակցի կողմից հրապարակված ծավալաթերթերը լրացնելու և դրա արդյունքում հաշվարկված գնային առաջարկ ներկայացնելու պարտադիր պահանջը, որպես ՀՀ պետական գնումների ոլորտի լիազոր մարմին խնդրում եմ Ձեր միջամտությունը` խնդրի կարգավորման հարցում:

Հարգանքով՝

պարտականությունները կատարող

Արմեն ՂՈՒԼԱՐՅԱՆ



Քաղաքաշինական ծրագրերի

իրականացման վարչության պետ

Արսեն Միրզոյան (011)621-775