

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**

**Ն Ա Խ Ա Ր Ա Ր**

0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 002

Վեբ կայք՝ [www.minfin.am](http://www.minfin.am)

N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<<\_\_\_\_\_\_\_>> \_\_\_\_\_\_\_\_\_\_\_\_\_\_\_\_20 թ.

ՊԵՏԱԿԱՆ ՄԱՐՄԻՆՆԵՐԻ ՂԵԿԱՎԱՐՆԵՐԻՆ

ՊԱՏՃԵՆԸ՝ ՀՀ ՔԱՂԱՔԱՇԻՆՈՒԹՅԱՆ ԿՈՄԻՏԵԻ ՆԱԽԱԳԱՀԻ

ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ

ՊԱՐՈՆ ԱՐՄԵՆ ՂՈՒԼԱՐՅԱՆԻՆ

Հարգելի գործընկերներ

Հայտնում ենք, որ ՀՀ քաղաքաշինության կոմիտեից ստացված տեղեկատվության համաձայն շինարարական աշխատանքների ձեռքբերման նպատակով պատվիրատուների կողմից կազմակերպված գնման ընթացակարգերի հրավերների հետ միաժամանակ հրապարակվում են նաև աշխատանքների համար կազմված նախահաշիվները կամ ծավալաթերթ նախահաշիվները՝ լրացված գումարներով:

Այս կապակցությամբ հայտնում ենք, որ ՀՀ կառավարության 04/05/2020թ. N 526-Ն որոշմամբ հաստատված կարգի 32-րդ կետի 3-րդ ենթակետի «ա» պարբերությամբ սահմանվել է, որ հրավերով նախատեսվում է նաև, որ շինարարական ծրագրերի գնման դեպքում մասնակիցը հայտով ներկայացնում է նաև իր կողմից հաստատված՝ լրացված ծավալաթերթ-նախահաշիվ, հաշվի առնելով հրավերին կցված ծավալաթերթով ըստ աշխատանքների նախահաշվային բաժինների համար սահմանված առավելագույն կշիռները: Ընդ որում, կշիռները կիրառվում են մասնակցի առաջարկած ընդհանուր գնային առաջարկի նկատմամբ, նկատի ունենալով, որ շեղումը չի կարող ավել կամ պակաս լինել հրավերին կցված ծավալաթերթով տվյալ բաժնի համար սահմանված կշռի չափի տասը տոկոսից: Աշխատանքների բաժինները չեն կարող արհեստականորեն միավորվել կամ առանձնացվել:

Հիմք ընդունելով վերոգրյալը հայտնում ենք, որ շինարարական աշխատանքների ձեռքբերման դեպքում հրավերին կից հրապարակվող աշխատանքների համար կազմված նախահաշիվներում կամ ծավալաթերթ նախահաշիվներում չպետք է հրապարակվեն գումարների չափի մասին տեղեկատվություն: Գումարների փոխարեն պետք է նշվեն միայն ըստ աշխատանքների նախահաշվային բաժինների առավելագույն կշիռները՝ արտահայտված տոկոսով:

Օրինակ, եթե հրավերին կցվող ծավալաթերթ նախահաշվում շինարարական աշխատանքները կազմված են երկու բաժիններից և 1-ին բաժնով սահմանվող աշխատանքների կշիռը ընդհանուր նախահաշվային արժեքի մեջ կազմում է 40 տոկոս, իսկ 2-րդ բաժնի կշիռը՝ 60 տոկոս, ապա մասնակիցը ծավալաթերթը լրացնելիս պետք է հաշվի առնի, որ իր կողմից ներկայացվող գնային առաջարկի (օրինակ 1000 պայմանական միավորի (այսուհետ՝ պմ)) 40 տոկոսը (400 պմ), կամ շեղվի դրանից 10 տոկոսի չափով (400±40), իսկ 2-րդ բաժնի ընդհանուր գումարը՝ իր կողմից ներկայացվող գնային առաջարկի 60 տոկոսը (600 պմ) կամ շեղվի դրանից 10 տոկոսի չափով (600±60):

Վերոգրյալով պայմանավորված խնդրում ենք շինարարական աշխատանքների գնման ընթացակարգերը կազմակերպելիս հաշվի առնել նշված կարգավորումների պահանջը:



ՀԱՐԳԱՆՔՈՎ՝

ԱՏՈՄ ՋԱՆՋՈՒՂԱԶՅԱՆ

Կատ.՝ գնումների քաղաքականության

վարչություն, հեռ.՝011-800-258